Ari Brynjólfsson skrifar 7. nóvember 2019 06:45 Sjálfstæðiskonu gefa út blað sem nefnist Auður . Vísir / Hanna Auður , blað sjálfstæðiskvenna , þarf ekki að vera skráð hjá fjölmiðlanefnd þar sem það er ekki gefið út með reglubundnum hætti til almennings . Samkvæmt lögum um fjölmiðla þurfa allir fjölmiðlar að skrá sig , ef það er ekki gert á viðkomandi yfir höfði sér fjársektir og allt að hálfs árs fangelsi . Samkvæmt lögum er fjölmiðill hvers konar miðill sem með reglubundnum hætti miðlar til almennings efni er lýtur ritstjórn . Fram kemur í svari fjölmiðlanefndar að nefndin hafi þó ekki skilgreint hversu reglubundin útgáfa þarf að vera til að þurfa að vera skráð . Skylda til að tilkynna starfsemi fjölmiðla hvílir á fjölmiðlinum sjálfum , en fjölmiðlanefnd hefur sent óskráðum fjölmiðlum erindi . Engar sektir hafa verið lagðar á fjölmiðla sem ekki hafa tilkynnt fjölmiðlanefnd um starfsemi sína .